Ha eleged van a suliból…

A cikk feldolgozása a drámapedagógia eszközeinek segítségével

1. Csoportalakítás ( pl. a Telefon játékkal )Két csoportra lesz szükség a játékhoz.
2. Kiscsoportos játék: A tanító arra kéri a gyerekeket, hogy az asztalokra kikészített képek között keressenek olyanokat, amelyeken minden rendben van, „ idillikus”. A választást indokolni kell, elmondani, hogy milyen jelek utalnak a rendezettségre ( pl. mimika, testtartás stb.)?
3. Felolvasás: Részlet felolvasása a „Ha eleged van a suliból…” c. cikkből (A világon sok gyerek, fiatal és felnőtt él, aki nem tud írni és olvasni …) A tanító ezután felszólítja a csoportokat, hogy beszéljék meg és mutassák be egy kis jelenetben a másik csoportnak, hogy milyen lenne egy napjuk, ha nem járnának iskolába, nem tudnának írni, olvasni.
4. Szó – szín - játék: A táblára kitett fekete, fehér, sárga, piros és szivárványos színkártyákhoz a csoportoknak szavakat kell társítaniuk. Abban az esetben, ha egy színhez több szó is az eszükbe jut, rangsorolniuk kell azokat. Megemlíthetjük, hogy a színeknek árnyalataik is vannak.
5. Megbeszélés: Csoportonként egy gyerek felolvassa a színekhez társított szavakat, indoklással együtt.A szín –szó párokhoz hangulatokat is társíthatunk.Ezt mimikával, testtartással is megjeleníthetik.
6. Kiscsoportos játék: A csoportok borítékot húznak, melyben szó- és színkártyák vannak (ugyanazok a színek, mint korábban).Az egyik csoport borítékjában a ’tudás’, a másikban a ’szegénység’ szó szerepel. A csoportoknak jelenetet kell készíteniük és bemutatniuk egymásnak és elmondaniuk, hogy szerintük milyen szín illik a jelenethez.
7. Megbeszélés: A csoportok megbeszélik, hogy szerintük is ezek a színek illenek a játékhoz. Véleményüket érvekkel is alá kell támasztaniuk.
8. A foglalkozás vezetője a játék végén megmutatja a szókártyákat a másik csoportnak is és ezzel címet is ad a jelenetnek.
9. A foglalkozás végén a cikk teljes elolvasása.